ΓΡΑΠΤΗ ΕΡΩΤΗΣΗ E-0543/02

υποβολή: Cristiana Muscardini (UEN) προς την Επιτροπή

(27 Φεβρουαρίου 2002)

Θέμα: Καταδίκη σε θάνατο στο Χαρτούμ (Σουδάν)

Η οργάνωση Human Rights Watch, (Παρατηρητήριο Ανθρωπίνων Δικαιωμάτων) γνωστοποίησε ότι μια χριστιανή 18 ετών, η Abok Afa Akok, καταδικάσθηκε σε θάνατο δια λιθοβολισμού από ένα δικαστήριο του Νοτίου Darfur, στο Σουδάν, επειδή έμεινε έγκυος μετά από εξωσυζυγική σεξουαλική επαφή, παρόλο που κατά τη διάρκεια της δίκης η ίδια είχε δηλώσει ότι είχε πέσει θύμα βιασμού. Η HARWπογράμμισε ότι είναι αντικανονικό να επιβάλλεται η σαρία από ποινικό δικαστήριο καιπενθύμισε ότι οι σουδανικές αρχές έχουν επανειλημμένα διαβεβαιώσει ότι η νομοθεσία αυτή δεν επρόκειτο ποτέ να εφαρμοσθεί σε χριστιανούς.

1. Σε σχέση με τα ανωτέρω, μπορεί η Επιτροπή να μας ενημερώσει εάν γνωρίζει τα γεγονότα αυτά·

2. Υπάρχουν σήμερα σχέσεις οικονομικής συνεργασίας με το Σουδάν και, εάν ναι, έχουν ληφθείπόψη οι δραματικές συνθήκεςπό τις οποίες ζει μέρος του πληθυσμού, το οποίοφίσταται διακρίσεις αποκλειστικά και μόνον για φυλετικούς και θρησκευτικούς λόγους·

3. Δεν πιστεύει ότι πρέπει να παρέμβει, μέσω του προέδρου της, στην σουδανική κυβέρνηση, προκειμένου να αποκατασταθεί ο σεβασμός των ανθρωπίνων δικαιωμάτων σε μία χώρα όπου, μεταξύ άλλων, παρατηρείται μία από τις εντονότερες παρουσίες του ισλαμικού φανατισμού σε θεσμικό επίπεδο·

4. Σε μία περίοδο κατά την οποία η καταπολέμηση της τρομοκρατίας και των θρησκευτικών φανατισμών κάθε είδους φαίνεται να έχει καταστεί το επίκεντρο πολιτικής δράσης πολλών κυβερνήσεων, δεν είναι σκόπιμο να αναθεωρηθούν τα κριτήρια και το περιεχόμενο της εξωτερικής πολιτικής της ΕΕ, ούτως ώστε να αποτελέσει ο σεβασμός των θεμελιωδών δικαιωμάτων ουσιώδη προϋπόθεση για τη σύναψη διπλωματικών σχέσεων με τρίτες χώρες·

Απάντηση του κ. Nielson εξ ονόματος της Επιτροπής

(9 Απριλίου 2002)

1. Η Επιτροπή, μέσω της αντιπροσωπείας της στο Σουδάν, ασχολήθηκε ενεργά επί του θέματος και ήρθε σε επαφή με τις σουδανικές αρχές.

2. Το Σουδάν είναι συμβαλλόμενο μέρος των Συμβάσεων Λομέ και της Συμφωνίας Κοτονού. Ωστόσο, λόγω της κατάστασης που επικρατεί στη χώρα, από τον Μάρτιο του 1990 δεν μπορεί να εφαρμοστεί η συνεργασία οικονομικής ανάπτυξης με το Σουδάν. Μια τέτοια δυνατότητα θα μπορούσε να αποτελέσει ηπό όρους επανέναρξη της συνεργασίας ενόψει της διεξαγωγής διαλόγου για την αποκατάσταση της ειρήνης στο Σουδάν.

3. Είναι σαφές ότι η επίδραση της διεθνούς κοινότητας στην εν λόγωπόθεσηπήρξε καθοριστική. Το εφετείο στο Νότιο Darfur ακύρωσε τη καταδίκη σε θάνατο δια λιθοβολισμού και ζήτησε από το κακουργιοδικείο της Nyala την έκδοση νέας απόφασης, σύμφωνα με την οποία η κ. Αkok καταδικάστηκε σε 75 χτυπήματα με μαστίγιο. Ωστόσο, ο συνήγορος της κ. Akok άσκησε προσφυγή στο αρμόδιο δικαστήριο με την αιτιολογία ότι η ποινή η οποία επιβλήθηκε εκτελέστηκε αμέσως, χωρίς να δοθεί χρόνος στην κ. Akok να ζητήσει νομική συμβουλή και εμποδίζοντάς την να ασκήσει το δικαίωμα προσφυγής.

Η Επιτροπή, από κοινού με τα κράτη μέλη, συμμετέχει επί του παρόντος σε έναν πολιτικό διάλογο με το Σουδάν και παρακολουθεί από κοντά την κατάσταση για το σεβασμό των δικαιωμάτων του ανθρώπου. Η Τρόικα της Ένωσης είχε συνομιλίες με την κυβέρνηση του Σουδάν τον Δεκέμβριο του 2001 η οποία ανέλαβε δεσμεύσεις για το 2002 όσον αφορά τα δικαιώματα του ανθρώπου, τον εκδημοκρατισμό, το κράτος δικαίου και τη διαδικασία ειρήνης.

4. Ο σεβασμός των δικαιωμάτων του ανθρώπου, οι αρχές της δημοκρατίας και το κράτος δικαίου αποτελούν ουσιαστικά στοιχεία της Συμφωνίας Κοτονού η οποία συνδέει την Ένωση με το Σουδάν. Μολονότι η παρατήρηση των θεμελιωδών δικαιωμάτων δεν αποτελεί προϋπόθεση για διπλωματικές σχέσεις, αποτελεί ωστόσο προϋπόθεση για συνεργασία.